ฉลามชล ฟอร์มแรงบุกรัง อาร์มี่ ศึกไทยลีก 
กระต่ายแก้ว บางกอกกล๊าส เอฟซี เตรียมเปิดศึกบิ๊กแมตช์โตโยต้าไทยพรีเมียร์ลีกอย่างต่อเนื่อง โดย อาทิตย์นี้ (19 ก.ค.) จะกลับมาปักหลักในถิ่นลีโอ สเตเดียม ของตัวเอง พบกับสุพรรณบุรี เอฟซี ขณะที่ ฉลามชล ชลบุรี เอฟซี ที่ฟอร์มกำลังกลับมาเข้าฝักจะยกพลบุกรังอาร์มี่ ยูไนเต็ด ส่วน พลังเอ็ม โอสถสภา เปิดราชมังคลาฯโม่เกือกกับ กว่างโซ้ง เชียงราย ยูไนเต็ด และ ราชันมังกร ราชบุรี มิตรผล เอฟซี เล่นในบ้านกับศรีสะเกษ,ศึกฟุตบอล โตโยต้า ไทยพรีเมียร์ลีก 2015 ในวันอาทิตย์ที่ 19 ก.ค.นี้ มีแข่งขันทั้งหมด 4 คู่ 4 สนาม โดย บิ๊กแมตช์ เวลา 20.00 น. กระต่ายแก้ว บางกอกกล๊าส เอฟซี อันดับ 3 เปิดสนามหญ้าเทียม ลีโอ สเตเดียม พบ สุพรรณบุรี เอฟซี อันดับ 4 ถ่ายทอดสดทรูสปอร์ต 2,บีจี เจ้าถิ่นที่เล่นในบ้านฤดูกาลนี้ 8 นัด ชนะ 6 เสมอ 2 ยังไม่แพ้ใคร จะขาดลาซารัส คา-อิมบี กองหน้าทีมชาตินามิเบียที่โดนแบน 4 นัด เช่นเดียวกับ ณรงค์ จันทร์เสวก ที่จะติดโทษแบนในเกมนี้ด้วย ทำให้ต้องปรับทัพด้วยการส่งดาร์โก ทาเชฟสกี กับชาตรี ฉิมทะเล เป็นตัวจริง ขณะที่คนอื่นๆ พร้อมลงสนามทั้งหมด,เวลา 19.00 น. วงจักรพิฆาต อาร์มี่ ยูไนเต็ด อันดับ 5 เฝ้ารังสนามกีฬากองทัพบก พบ ฉลามชล ชลบุรี เอฟซี อันดับ 7 ถ่ายทอดสดทรู 4 ยู และทรูสปอร์ต เอชดี 3 เจ้าถิ่นไม่มีปัญหาในการจัดทัพเพราะไม่มีผู้เล่นบาดเจ็บหรือติดโทษแบน โดยไค ฮิราโนะ, มงคล ทศไกร, อนุวัฒน์ น้อยชื่นพันธ์ จะเป็นแกนหลัก ขณะที่ชลบุรี ฟอร์มเริ่มเข้าฝัก จะหมดสิทธิ์ใช้งาน จูเลียโน มิไนโร ที่โดนแบนคนเดียว นอกนั้นพร้อมลงเล่นทั้งหมด โดยเกมรุกฝากความหวังที่เลอันโดร อัสซัมเซา กับติอาโก คุนญา,เวลา 18.00 น. ราชันมังกร ราชบุรี อันดับ 8 เล่นที่สนามกีฬา จ.ราชบุรี พบ กูปรีอันตราย ศรีสะเกษ อันดับ 11 ถ่ายทอดสดทรูสปอร์ต 2 และทรูสปอร์ต เอชดี 2 เจ้าบ้านสภาพทีมถือว่าสมบูรณ์โดยจะได้ชุติพนธ์ ทองแท้ พ้นโทษแบนกลับมาอีกครั้ง ส่วนกองหน้ายังคงเป็นเฮเบอร์ตี เฟอร์นันเดซ ด้านศรีสะเกษ จะขาดกิตติพงษ์ วงมา กองหน้าดาวรุ่งที่โดนแบน ทำให้ธาตรี สีหา จะได้รับโอกาสลงสนามแทน,เวลาเดียวกัน พลังเอ็ม โอสถสภา เอ็ม 150 อันดับ 9 เปิดสนามราชมังคลากีฬาสถาน พบ กว่างโซ้ง เชียงราย ยูไนเต็ด อันดับ 12 ถ่ายทอดสดทรูสปอร์ต 6 เจ้าถิ่นที่จะไม่มีสเตฟาโน คูกูรา กุนซือใหญ่คุมทีมข้างสนามเพราะติดโทษแบน และจะอดใช้งานศักดิ์ดา เจิมดี กองกลางฮาร์ดแมนที่โดนแบนเช่นกัน ส่วนอภิภู สุนทรพนาเวส ต้องเช็ก ความฟิต ขณะที่เชียงราย ยูไนเต็ด เตรียมส่ง รุ่งรัฐ ภูมิจันทึก, โชคลาภ นิลแสง และเรนาน มาร์เกวซ ล่าตาข่าย
กระต่ายแก้ว บางกอกกล๊าส เอฟซี เตรียมเปิดศึกบิ๊กแมตช์โตโยต้าไทยพรีเมียร์ลีกอย่างต่อเนื่อง โดย อาทิตย์นี้ (19 ก.ค.) จะกลับมาปักหลักในถิ่นลีโอ สเตเดียม ของตัวเอง พบกับสุพรรณบุรี เอฟซี ขณะที่ ฉลามชล ชลบุรี เอฟซี ยกพลบุกรังอาร์มี่ ยูไนเต็ด
ไทยพรีเมียร์ลีก,ชลบุรี เอฟซี,อาร์มี่ ยูไนเต็ด,บางกอกกล๊าส เอฟซี,สุพรรณบุรี เอฟซี